google/wiki40b huggingface dataset:
Gabriel Obertan

Klubbkarrière

Obertan begynte sin fotballkarrière med å spille med sin lokale klubb Pantin før han i 2002 dro til Paris FC. Etter om lag ett år i klubben dro han videre til Paris-Saint Germain før han i 2004 gikk til det kjente akademiet INF Clairefontaine for å videreutvikle seg som fotballspiller. Her ble han oppdaget av speidere fra den franske storklubben Bordeaux, og i 2005 meldte han derfor overgang.

Bordeaux

Etter å ha tilbragt ett år på reservelaget til Bordeaux signerte han i 2006 sin første profesjonelle kontrakt og bandt seg til klubben i tre år. Obertan ble deretter tatt opp på førstelaget for 2006/2007–sesongen og gitt trøyen med nummer 26. Han fikk sin seriedebut i Ligue 1 den 30. september 2006 mot Valenciennes i en alder av 17 år. Obertan skårte sitt første mål den 22. april 2007 i en 2–1-seier mot Saint-Étienne, og han fikk totalt 17 kamper den sesongen.
I 2007/2008–sesongen signerte han en kontraktsforlengelse med Bordeaux og oppnådde totalt 26 kamper og to mål ved sesongslutt, dette til tross for at han som oftest ble brukt som innbytter av manager Laurent Blanc. I den påfølgende sesongen ble dette gjentatt, men han imponerte kritikere og kommentatorer med sitt spill og var en avgjørende faktor i lagets seier mot Guingamp i Coupe de la Ligue. På grunn av lite spilletid ble Obertan lånt ut til FC Lorient for resten av sesongen. I Lorient fikk han 15 kamper og ett mål før han returnerte til Bordeaux ved sesongslutt.

Manchester United

Den 6. juli 2009 meldte den franske avisen L'Équipe at Bordeaux president Jean-Louis Triaud hadde kommet til enighet med Manchester United om en overgang for Obertan, og hvor det samtidig kom frem at avtalen hadde blitt gjort flere uker i forveien og hvor kontraktsforhandlingene mellom spiller og United hadde ført frem. Dagen etter ble det klart at Obertan hadde gått gjennom den medisinske testen i Manchester. Den 8. juli signerte han en fireårskontrakt, og den offisielle overgangssummen for Obertan ble på £3 millioner. Obertan uttalte selv at han var meget overrasket over kjøpet, men at han hadde visst om interessen fra United i et par år. Han trodde imidlertid at interessen hadde kjølnet helt til han scoret et mål mot Englands U-21 landslag, i Frankrikes 2-0 seier i mars 2009. Spilleren syntes selv han hadde hatt en gjennomsnittlig sesong, men at Alex Ferguson hadde fortalt ham at han kjente hans styrker og svakheter. Dessuten var det potensialet som interesserte Ferguson. Obertan takket samtidig sin klubbmanager, tidligere United-spiller, Laurent Blanc, for en lite komplisert overgangssak. Selv om Obertan signerte tidlig i juli ble det klart at han ikke skulle være med på Uniteds sommerturné til Sørøst-Asia, dette på grunn av en ankelskade.

Newcastle

9. august 2011 skrev han under på en kontrakt som binder ham til Newcastle og St. James' Park i 5 år
9 1/2 Weeks

Handling

Tittelen på filmen viser til tiden som gikk i et forhold mellom Wall Street investoren John Grey (spilt av Mickey Rourke) og den skilte SoHo kunstgalleri-ansatte Elizabeth McGraw (Kim Basinger). De to møtes i New York City og begynner et (noenganger voldsomt) seksuelt forhold.
De prøver ofte ut en variasjon av ulike seksuelle og erotiske handlinger, inklusive en scene der John erter hennes kropp med is, mens hun har et blind foran øynene; en scene der John gir henne ulike typer mat med skje mens hennes øyne er lukket; en scene der Elizabeth tar av seg en dress og har sex med sin partner i regnfull våt utendørs baktrapp; og Basingers sin nå ikoniske striptease til Randy Newmans sang "You Can Leave Your Hat On," sunget av Joe Cocker.
Filmen viser i detalj en nedadgående seksuell spiral der John presser Elizabeths grenser mot hennes endelige mentale sammenbrudd. Han manipulerer henne ofte til å gi hva han ønsker og misbruker henne flere ganger, selv om hun vet om det, da han vet at hun ikke kan motstå det.

Kontrovers

Mange scener ble påstått kuttet ut av filmen før filmen ble sluppet, da de ble ansett å være «psykologisk skadelig» av studioet. Den mest kjente scenen som angivelig ble fjernet, involverer karakterene John og Elizabeth i en overdose-pakt på sovepiller sammen, bare for å oppdage at John erstattet sovepillene med falske. Denne scenen finnes ikke i novellen, men finnes i det siste utkastet av manuset til filmen. Adrian Lyne har lovet å slippe en «director's version» av filmen, noe som kunne involvere mange av de fjernede scenene, men dette har ikke skjedd ennå.
Mange av de erotiske scenene inneholdt en annen skuespiller enn Basinger. Regissør Adrian Lyne brukte følelsesmessige manipulerende taktikker på Basinger under filmingen for å oppnå det skuespillet han ønsket fra den da relativt uerfarne nye skuespillerinnen, noe Basinger senere kritiserte han hardt for. Eksempelvis tillot ikke Lyne at Rourke og Basinger snakket med hverandre utenfor settet. De to ble holdt adskilt fra hverandre og Lyne fortalte Basinger rykter om hvordan Rourke ville få henne til å like eller mislike han, slik at hun ville ta med seg de følelsene inn i scenen.

Oppfølger

Et forslag til oppfølger ble skrevet under tittelen Four Days in February av Zalman King. Mickey Rourke aksepterte å bli med, men Kim Basinger nektet og prosjektet ble forlatt.
I 1997 kom oppfølgeren, og gikk direkte til video under tittelen Another 9½ Weeks, med Mickey Rourke og Angie Everhart, mens regien var av Anne Goursaud. I 1998 ble enda en slags oppfølger laget, også denne gikk direkte til video, med tittelen The First 9½ Weeks, men ingen av de opprinnelige skuespillerne var med her.
Kistefos Træsliberi

Historie

Kistefos Træsliberi ble stiftet den 27. juni 1889 av konsul Anders Sveaas og var i drift året etter og fram til 1955, da det ble inngått en avtale med Follum Fabrikker som overtok driften. Kistefos forpliktet seg til å levere kraft og tømmer til slipingen, som ble overført til Follum, og for dette fikk man betalt markedspris og i tillegg fikk man en andel av foredlingsgevinsten. Bedriften ble etter uenighet i familien solgt til nabobedriften A/S Viul Tresliperi i 1983, beliggende litt lenger nede i elva ved Viul i Ringerike kommune. Christen Sveaas kjøpte selskapet tilbake i 1993.

Produksjon

På Kistefos Tresliberi ble det produsert tremasse. Kistefos var tidlig ute med strømproduksjon. Både fabrikklokaler og boliger var forsynt med strøm.

Fossen som kraftkilde

Slipeapparatene med de svære steinene ble drevet direkte av vannturbiner, drevet av Kistefos. Kraften ble overført via et sinnrikt system av drivremmer som gikk på kryss og tvers gjennom fabrikklokalene. De seneste to slipemaskinene var elektrisk drevet. Tømmeret som ble slipt kom stort sett fra egne skoger i Land og ble trukket over Randsfjorden og fløtet ned øvre del av Randselva til Kistefoss. Den ferdigproduserte tremassen ble ballet og fraktet med taubane til Sandsmoen ved Randsfjordbanen.

Kistefos-Museet

I 1991 ble kraftstasjonene solgt ut av selskapet til kommunale kraftverk. 85 % av aksjene i A/S Kistefos Træsliberi ble så i 1993 solgt til Christen Sveaas, grunnleggerens sønnesønn, som nå eier selskapet sammen med et 40-talls medaksjonærer. A/S Kistefos Træsliberi eier foruten store skogeiendommer også tomteområder på Kistefoss med de påstående gamle fabrikkbygningene som nå er museum. Selskapet forestår all restaurering og istandsettelse av bygningene. Betydelige finansinvesteringer inngår også i selskapets engasjement.
Fra 1996 har stiftelsen Kistefos-Museet hatt ansvaret for bevaring av den gamle fabrikken og tradisjonene rundt den. Stiftelsen Kistefos-Museet kom i stand ved gaver fra Christen Sveaas og Jevnaker kommune. I dag står anlegget som et intakt tresliperi.
Christen Sveaas har også en betydelig samling av nyere skulpturer plassert i Kistefos-Museets skulpturpark, og Kistefos-Museet arrangerer hver sommer kunstutstilling i en av bygningene.
Haplodrassus moderatus

Utseende

Haplodrassus moderatus er en middelsstor, litt flat edderkopp med kraftige bein. Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Haplodrassus moderatus er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Forhekset

Handling

Isabel Bigelow er en ekte heks, men hun har flyttet til en normal forstad og lovet seg selv aldri å bruke magi igjen. TV-produsenten Jack Wyatt er på jakt etter en helt vanlig kvinne som passer til hovedrollen av en nyinnspilling av TV-serien Bewitched, og finner Bigelow.
Formel 1-sesongen 2002

Sluttresultater 2002

Poeng ble gitt til de første seks plassene i hvert løp med henholdsvis 10, 6, 4, 3, 2 og 1 poeng.
Are Nakkim

Familie

Are Nakkim er sønn av høyrepolitikeren Kjellaug Nakkim. Han er bror av Frode Nakkim, informasjonssjef i VitaeLab, og av Kyrre Nakkim, tidligere nyhetssjef i VG og per 2019 samfunnsredaktør i NRK.
Ole Henrik Antonsen

Diskografi

(Under arbeid...)
Piper Alpha

Piper Alpha var en plattform på britisk sokkel i Nordsjøen. Den ble i 1988 rammet av en brannulykke som drepte 169 mennesker.
Piper Alpha var eid av Occidental Oil. Den var plassert på Piperfeltet i britisk sektor i Nordsjøen, 193 km nordøst av Aberdeen i Skottland. Piper Alpha produserte først råolje, men ble senere omgjort til en plattform for gass. Gass ble hentet ut fra 24 brønner. Plattformen var knyttet til terminalen på Flotta på Orknøyene.
Den 6. juli 1988 ble Piper Alpha rammet av en brann. Det var 226 personer på plattformen da ulykken skjedde. I alt 167 mennesker omkom, 165 oljearbeidere og to redningsmannskaper.
24. desember

Navnedag

Adam og Eva
Lyngen/Karnes Idrettslag

Historikk

Lyngen/Karnes, eller L/K som laget også er kjent som, er resultatet av en sammenslåing mellom de to gamle rivalklubbene Karnes Idrettslag og Lyngen Idrettslag – begge stiftet i 1933. Idrettslagene ble formelt fusjonert i 1990, da klubbens fotballag overtok divisjonsstatusen til Lyngen ILs fotballavdeling.

Fotball

Lyngen/Karnes spilte sin første sesong i seriesystemet i 1990 på nivå fire, etter å ha overtatt divisjonsstatusen til Lyngen IL, som rykket ned fra nivå 3 i 1989. Karnes IL rykket for øvrig ned til nivå 5 i 1989. Siden har laget spilt på nivå 3 eller vært blant topplagene på nivå 4. I 2014 spilte klubben på nivå 5 for første gang. I 2016 vant laget 4. divisjon avdeling Troms og ble KM-mestre. Grunnet omlegging av seriesystemet ble det imidlertid ikke opprykk til 3. divisjon. L/K har dermed spilt de siste sesongene i 4. divisjon avdeling Troms.
Micurus

Utseende

Middelsstore, avlange trebukker. Antennene er omtrent så lange som kroppen. Pronotum er firkantet sett ovenfra, litt bredere foran enn bak. Dekkvingene er omtrent jevnbrede med avrundede "skuldre" og ender i en spiss.

Levevis

Larvene lever i død ved.

Utbredelse

Slekten er utbredt på Madagaskar.
William H. Zimmer kullkraftverk

William H. Zimmer kullkraftverk  er et kullkraftverk ved Moscow i Clermont County, delstaten Ohio i det østlig-sentrale USA, om lag 55 km øst for Cincinnati. Det har en installert produksjonskapasitet på 1 300 MW, fordelt på 1 blokk / turbin. Turbinen ble tatt fra det planlagte Zimmer kjernekraftverk og var da på 1 425 MW, en av verdens største turbinblokker. Operatør er Cinergy Corp., mens Duke Energy eier 46,5%.
Anlegget ble bygget ut i årene 1969–1991. Opprinnelig var effekten på 890 MW. På 1970-tallet ble det planlagt å bygge et kjernekraftverk her, men byggingen ble stoppet da det nesten stod ferdig, i 1984. Det nesten utbygde anlegget ble konvertert til kullfyring og turbinen ble installert for kullkokere. Brenselkilden er bitumenøst kull. Anlegget er et såkalt superkritisk kraftverk.
Utslippene av CO2 i 2007 var totalt 8,597 mill. tonn.
Ibn Tulun-moskeen

Ibn Tulun-moskéen (arabisk: مسجد أحمد بن طولون‎) ligger i bydelen El-Sayeda Zeinab i det sentrale Kairo i Egypt. Den ble oppført av Ahmad ibn Tulun, stod ferdig i 879 og anses å være den eldste moskéen i Kairo i sin opprinnelige form. Den er den til det ytre største moskéen i byen og blant de største i verden.
Moskéen består av en muromgjerdet indre gård omkring en sentralt plassert tvettebrønn inne i en kuppelbygning. Gården omgis på tre sider av overdekkede gallerier, på den fjerde siden er bønnepallen med qibla-veggen.
980-årene

-- 980 -- 981 -- 982 -- 983 -- 984 -- 985 -- 986 -- 987 -- 988 -- 989
Tiårsoversikt
Cagayan (elv)

Cagayan er en stor elv på Filippinene, landets lengste.

Beskrivelse

Den har sitt utspring i Caraballofjellene i Luzon og renner nordover.
Dens viktigste sideelver er Magat, Rio Chico, Ilagan, Siffu og Mallig. De springer ut i deler av fjellkjedene Sierra Madre og Cordillera Central i den nordlige del av den filippinske hovedøya Luzon. Rio Chico er med sine 210 kilometer lengste sideelv til Cagayan og springer ut ved Mount Data. Langs den nest lengste sideelven, Magat, er det blitt anlagt et stort reservoat, Magatsjøen med et vannkraftverk med 360 megawatts yteevne.
Elven renner nordover, passerer Ilagan og Tuguegarao, og munner ved Aparri ut i Luzonstredet. Elven danner en rundt 190 km lang og inntil 60 km bred dal, Cagayan Valley. Cagayan-elven er  505 km lang – den lengste i landet. Dens nedbørfelt dekker mesteparten av provinsene Cagayan, Isabella, Quirino, Kalinga, Apayao, Mountain Province, Ifugao og Nueva Vizcaya.
Arkeologi: Utgravninger i Cagayan Valley viser at mennesker har bodd langs dens bredder i lange tider; funn herfra er blant de eldste arkeologiske artefakter i landet.

Cagayan på Mindanao

Landet har en annen viktig elv ved navnet Cagayan; den befinner seg sør i landet på øya Mindanao. Den har sine kilder i Bukidnon og munner ut i Mindanaohavet i byen i Cagayan de Oro.
Oropyrodes

Utseende

En middelsstor (ca. 30 millimeter), bred, brunlig trebukk. Antennene er kraftige, nesten så lange som kroppen hos hannen. Antenner og bein er svarte med en svak, fiolett glans. Hodet er firkantet, minst så langt som bredt, med en bred, V-formet midtfure i pannen. Fasettøynene er ganske små og sitter langt framme på hodet. Kjevene er ikke forstørrede. Pronotum er omtrent trapesformet med fremstående forhjørner, i den fremre delen er det kraftig, rundet utvidet. Prontoum er svart, de utvidete forhjørnene oransje, overflaten er kraftig, ruglete skulpturert. Scutellum er nokså stort, trekantet, med en tydelig midtfure og tverr-rynket skulptur. Dekkvingene er litt rundede, med avrundede "skuldre", uten opphøyde ribber. De er rødbrune med smalt oransje for- og ytterkanter.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Arten er utbredt i Mexico.
Eupodalecia

Utseende

Middelsstore, nokså brede, blanke, mørke, mer eller mindre metallisk fargede praktbiller. Dekkvingene har flere par store, runde grope som er metalliske i bunnen. Pronotum har en skarp midtfure. Dekkvingene er sagtakkede i spissen.

Levevis

Som hos de fleste andre praktbiller utvikler larvene seg i død ved.

Utbredelse

Slekten er utbredt i Mellom- og Sør-Amerika (blant annet i Costa Rica, Brasil og Venezuela.
Ballstad

Stedet

Riksvei 818 forbinder Ballstad med Lofotveien (E10). Ballstadheia er et fjell med god utsikt og lett å bestige, med Nonstind som høyeste punkt på 459 moh. Skottind kan også bestiges til fots, og er Ballstads høyeste punkt med sine 671 moh. Ballstad ligger cirka 11 km fra kommunesentret (og byen midt i Lofoten) Leknes, som har 3 671 innbyggere (1. januar 2016, hvis man ser på grunnkretsene Leknes øst, Himmelstein, Bolle, Leknes vest og Hol som en del av Leknes), og Ballstad er et sted i Vestvågøy kommune, som har 11 198 innbyggere (1. januar 2016).
Ballstad har god og rommelig havn, fordelt på tre hovedområder: Hattvika, for mindre båter; hovedhavnen mellom Ballstadøya og Ballstadlandet; og Kræmmervika, som imidlertid også er for grunn for større fartøyer, men som er den aller best beskyttede havn.
Ballstad har nok vært fiskevær i kanskje 1000 år, og stedet er fortsatt et aktivt fiskevær med en betydelig fiskeflåte, flere fiskemottak, og har også mekanisk verksted, og båtslippen Ballstad Slipphall med Nord-Europas største veggmaleri på cirka 3000 m². Veggmaleriet er malt av kunstneren Scott Thoe. Det er trandamperi, skipshandel, bil/båt-verksted, dagligvareforretning og utleie av rorbuer til turister om sommeren. Fiskefilétfabrikken stoppet produksjonen for noen år siden. Honda-verkstedet er velkjent som elektro-verksted, både når det gjelder bil, båt og maskinelt utstyr generelt.
Det finnes også bruktbutikk, gårdsutsalg og en del privat produksjon av artikler for turisme og næringsliv generelt.
Et eget blad, Ballstadværingen, gis ut en gang per år – siden starten i 1989.
Hvert år feires «Ballstaddagan», som varer fra søndag første helga i juli til søndag andre helga i Juli. Det er en kort festival med spill og lek, og lørdagskvelden bes det opp til ordentlig bryggedans på allmenningen. "Ballstaddagan" blir arrangert av det lokale idrettslaget Ballstad UIL.
På Ballstadøya finnes det også gamle vikinggraver (Langøya ved Borgosen).
Sola over horisonten og mulighet for midnattssol på Ballstad fra soloppgang 26. mai til solnedgang 18. juli.                  
Siste soloppgang før mørketida er 8. desember og første soloppgang etter mørketida er 4. januar.
Kystlink

Kystlink var et norsk rederi som tilbød fergetrafikk fra Langesund i Bamble kommune i Telemark til Hirtshals i Danmark og Strömstad i Sverige. Skipet MS «Kongshavn» seilte til Sverige på dagtid og Danmark på kveldstid. Rederiet seilte fra 1. oktober 2008 seile i en trekantrute, Langesund – Strömstad – Hirtshals – Langesund.
21.oktober 2008 ble rutedriften innstilt og Kystlink styrt avviklet og lagt ned.

Historikk

I november 2003 søkte rederiet om å få starte fergetrafikk mellom Langesund (Norge) og Strømstad (Sverige). 1. november 2006 seilte bil- og passasjerfergen MS «Pride of Telemark» sin første ordinære tur til Strømstad. Fra denne datoen startet rederiet med én daglig rute til Strømstad og Hirtshals. «Pride of Telemark» kom i drift 18. juni 2005 og har Skagerraks største taxfreeutsalg på 1000 m².
11. september 2007 kolliderte MS «Pride of Telemark» med moloen på vei inn i Hirtshals havn. Grunnstøtingen forårsaket et større hull i skroget på ferjen. Båten er per dags dato ute av drift og 50-60 ansatte var i en lengre periode permittert til de fikk en erstatningsferje, MS «Fantaasia».
I november 2007 chartret kystlink skipet MS «Fantaasia». I april 2008 kjøpte Kystlink eier Ole T. Bjørnevik og Reitan familien "Fantaasia" som da fikk navnet "Kongshavn" med hjemmehavn Langesund
M/S Pride of Telemark er hugget opp i Alang, India. M/S Kongshavn er solgt til Blue line, Kroatia. Nytt navn er M/S Regina della pace.
Ferdinand de Saussure

Bakgrunn

Ferdinand de Soussure var sønn av Henri de Saussure og Louise Elisabeth de Pourtalès, barnebarn av Nicolas Theodore de Saussure oldebarn av Horace Bénédict de Saussure. 
Han studerte ved universitetet i Leipzig og også et semester 1878/1879 indogermanistikk i Berlin under Heinrich Zimmer. I 1882 giftet han seg med  Marie Faesch (1867–1950), datter av den sveitsiske ingeniør Jules Faesch (1833–1895). Gjennom hustruen havnet Schloss Vufflens i Ferdinand de Saussures og hans etterkommeres eie.

Forskning

I sin ungdom beskjeftiget Saussure seg med de indoeuropeiske språks forhistorie og kan regnes til junggrammatikerne.
Hans tidlige bok Mémoire sur le système primitif des voyelles dans les langues indo-européennes (1879) ble umiddelbart egentlig oversett, men var et varsel om den omveltning av den indoeuropeiske språkvitenskap som senere ble kjent under navnet laryngalteorien.
Etter sin promovering som doktor i Leipzig underviste Ferdinand de Saussure fra 1881 til 1891 ved École pratique des hautes études i Paris. Fra 1891 til sin død var han peofessor i historie og indoeuropeisk språksammenligning (comparaison des langues indo-européennes) ved Universitetet i Genève. Fra 1906 til 1911 holdt han der forelesninger innen allmenn språkvitenskap.
Hovedverket til Saussure, «Kurs i generell lingvistikk», ble utgitt i 1915 etter hans død, basert på notater som studentene hans gjorde under forelesningene ved Universitetet i Genève 1907-1911. Boka er ikke oversatt til norsk.
Blant Saussures viktigste bidrag til lingvistikken er innsikten om at språk kan studeres både synkront og diakront. Det vil si at språk kan studeres som et språksystem eller i et historisk perspektiv. Også skillet mellom langue og parole – språksystem og språkbruk – stammer fra Saussure. 
Saussures språktegn utgjør en tilfeldig forbindelse mellom lydlig (eller skriftlig) uttrykk og innhold, altså betydning. At språktegnet er tilfeldig – eller arbitrært – har viktige konsekvenser for studier av språk, og for språkfilosofien. Tegnets arbitraritet innebærer ikke bare at samme innhold kan ha ulike uttrykk, slik vi kjenner det i ulike språk: «hest» kan hete hest, horse eller Pferd, for eksempel. Viktigere er at tegnets innhold i seg selv er tilfeldig. Språk er ikke en nomenklatur (system av fastlagte benevnelser) over en naturgitt begrepsstruktur; det er språket selv som bestemmer strukturen i begrepssubstansen. Dette ser vi blant annet ved at grenser mellom begreper kan være ulike fra språk til språk, noe som medfører at oversettelsesarbeid ofte er vanskelig.
A.out

a.out er et filformat som ble utviklet av AT&T og brukt i eldre versjoner av UNIX og Unix-lignende operativsystemer. Formatet ble brukt i eksekverbare filer, objektkode og, i senere systemer, i delte biblioteker. A.out er en forkortelse for assembler output, og var filnavnet for Ken Thompsons PDP-7 assembler. Navnet ble senere anvendt om formatet på den resulterende datafilen, i kontrast til andre formater for objektkode.
a.out er fortsatt standard filnavn på eksekverbare filer som skapes av enkelte kompilatorer og lenkere når intet filnavn er spesifisert, selv om den skapte filen i virkeligheten ikke er i a.out-formatet.
Pando (kommune)

Geografi

Pando grenser i nord mot Sauce, i øst mot Empalme Olmos og Salinas, i sør mot Ciudad de la Costa og Nicolich, og i vest mot Suárez og Barros Blancos.

Historie

Pando ble grunnlagt 15. mars 2010.

Regjeringen

Ordføreren (alcalde) i kommunen er Martín Barindelli (2010-2015).
Kirkeakademi

Kirkeakademi. Forum innen en rekke lutherske og katolske menigheter for dialog mellom kirke-, kultur og samfunnsliv.  Lokalt baserte aktiviteter, som i stor grad drives av frivillige og markerer seg slik som en økumenisk legfolksbevegelse. 
Rundt 70 lokale akademier er samlet i den nasjonale sammenslutningen Norske kirkeakademier. Denne deler årlig ut Brobyggerprisen.
Heringocrania unimaculella

Utseende

En liten (vingespenn 9–11 mm), metallisk purpurfarget møll med lyse flekker. Antennene er mørke og litt over halvparten så lange som forvingen. Forvingen er bronsefarget med spredte, purpurfargede skjell. Ved bakkanten like utenfor midten er den en skarp, nokså smal, lys flekk. Denne er litt krummet utover og strekker seg omtrent til midten av vingen. Bakvingen er tynt skjellkledt, tilspisset, med blåfiolette skjell langs ytterkanten. Larven er hvit, med en brunlig hodekapsel som er trukket delvis inn i det første kroppsleddet.

Levevis

Som de første purpurmøll er denne arten knyttet til bjørk (Betula spp.). De voksne sommerfuglene flyr i solskinn fra midten av april til slutten av mai. Hunnene legger egg på bladknopper av bjørk, og larven utvikler seg i en flekk-mine i bjørkebladet i mai–juli.

Utbredelse

Den er utbredt i Mellom- og Nord-Europa. I Norge er den funnet her og der spredt over det meste av landet.